open-index/open-wikipedia-markdown huggingface dataset:
Michael Sauer

**Michael Curtis "Mike" Sauer** (s. 7. elokuuta 1987 St. Cloud, Minnesota, Yhdysvallat) on yhdysvaltalainen jääkiekkoilija, joka pelasi puolustajana NHL-joukkue New York Rangersissa. Hän on puolustajana NHL-joukkue Phoenix Coyotesissa pelaavan Kurtin ja NFL-joukkue Minnesota Vikingsissä pelaavan Craigin pikkuveli. 

## Pelaajaura
Sauer varattiin New York Rangersiin toisella kierroksella numerolla 44 . Rangers oli hankkinut varausvuoron vuosi aiemmin Toronto Maple Leafsilta Brian Leetchin kaupan yhteydessä.

Sauer allekirjoitti ensimmäisen ammattisopimuksensa Rangersin kanssa 8. elokuuta 2006. Hän pelasi kuitenkin Rangersin farmijoukkueessa Hartford Wolf Packissa. Hän pelasi kausina 2007–2008 ja 2008–2009 suurimmaksi osaksi Hartfordissa, kunnes hänet kutsuttiin ylös Rangersiin pelaamaan 23. maaliskuuta 2009. Hän pelasi ensimmäisen NHL-ottelunsa seuraavana päivänä 24. maaliskuuta 2009 Minnesota Wildia vastaan.

Vietettyään koko kauden 2009–2010 Hartfordissa Sauer aloitti kauden 2010–2011 Rangersissa joukkueen avauskokoonpanossa. Hän teki ensimmäisen NHL-maalinsa 9. joulukuuta 2010 Ottawa Senatorsin maalivahdille, Brian Elliottille.

Sauer teki Rangersin kanssa jatkosopimuksen 8. heinäkuuta 2011. Se oli kaksi vuotta pitkä, ja Sauer ansaitsi 2,5 miljoonaa dollaria.

Dion Phaneuf taklasi 5. joulukuuta 2011 Sauerin, joka loukkaantui eikä ole sen jälkeen toipunut pelaamaan. Sauerin sopimus päättyi kauden 2012–2013 jälkeen, ja hänestä tuli vapaa pelaaja.

## Tilastot

## Lähteet
* 
* 

### Viitteet
Risto Kautto

**Risto Heikki Kautto-Seinäjokinen** (vuoteen 1961 **Kautto**; 15. kesäkuuta 1931 Helsinki – 5. huhtikuuta 2012 Helsinki) oli suomalainen kustannustoimittaja ja tutkija.

Kautto valmistui Helsingin yliopistosta 1958. Hän työskenteli WSOY:llä 1961-1974 kustannustoimittajana,  toimituspäällikkönä ja tietosanakirjatoimittajana. Hän oli muun muassa yksi Tiedon portaat -tietosanakirjan toimittajista, osallistui Kansallisbiografian perussuunnitelman tekemiseen sekä kirjoitti Helsingin Sanomiin artikkeleita ja oli lehden kolumnisti. 1980–1990-luvulla hän työskenteli Suomen Elokuva-arkistossa. 

Kautto käänsi muun muassa Thomas Mannin kertomuksia sisältävän teoksen *Päiden vaihdos, Laki*. Lisäksi hän julkaisi omia teoksia, *Malminkartano: luutnantin puustelli*, *Pistoksia* (muistelmat) ja *Tyynelän tietämiin*.

## Lähteet
Luettelo KHL:ään varatuista kanadalaisista

Luettelo KHL:ään varatuista kanadalaisista sisältää kaikki KHL-joukkueiden varaamat kanadalaiset jääkiekkoilijat. Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.

## Varatut pelaajat

## Varattujen määrä vuosittain
* : 3
* : 2
* : 6
* : 2
* : 3
* : 6
* : 3
* : 2

## Katso myös
*
Peter Kirui

**Peter Cheruiyot Kirui** (s. 2. tammikuuta 1988) on kenialainen kestävyysjuoksija.

Vuonna 2011 hän voitti 10&nbsp;000 metrin juoksussa Kenian mestaruuden. Daegun MM-kilpailuissa samana vuonna hän sijoittui 10&nbsp;000 metrin juoksussa kuudenneksi ajalla 27.25,63.

Kirui on toiminut jäniksenä useassa maratonkilpailussa. Vuonna 2010 hän toimi jäniksenä Rotterdamin maratonilla, jonka Patrick Makau voitti ajalla 2.04.48, ja Chicagon maratonilla, jonka Samuel Wanjiru voitti ajalla 2.06.27. Vuonna 2011 hän toimi jäniksenä Rotterdamin, Berliinin ja Frankfurtin maratoneilla. Berliinissä Patrick Makau voitti kilpailun uudella maailmanennätyksellä 2.03.38. Makau juoksi tuolloin myös 30 kilometrin maailmanennätyksen 1.27.38. Kirui johti kilpailua 30 kilometrin kohdalla, mutta ei saanut maailmanennätystä nimiinsä, koska ei juossut kilpailua loppuun vaan keskeytti 32 kilometrin kohdalla. Viisi viikkoa Berliinin maratonin jälkeen hän toimi jäniksenä Frankfurtin maratonilla, jonka Wilson Kipsang voitti ajalla 2.03.42. Kilpailussa Kirui pysähtyi hetkeksi 30 kilometrin kohdalla, mutta päätti kuitenkin juosta maaliin asti ja sijoittui lopulta kuudenneksi ajalla 2.06.31.

## Henkilökohtaiset ennätykset
:Lähde: IAAF
* 3 000 metrin juoksu: 7.45,79 (2009)
* 5 000 metrin juoksu: 13.15,90 (2009)
* 10 000 metrin juoksu: 27.25,63 (2011)
* 10 km juoksu: 27.55 (2010)
* 15 km juoksu: 42.01 (2014)
* 20 km juoksu: 56.19 (2014)
* Puolimaraton: 59.22 (2014)
* 25 km juoksu: 1.13.08 (2011)
* 30 km juoksu: 1.27.38 (2011)
* Maraton: 2.06.31 (2011)

## Lähteet
Tommi Halonen

**Tommi Halonen** (s. 14. huhtikuuta 1982 Tornio) on uransa lopettanut suomalainen jalkapalloilija. Hän oli pelipaikaltaan hyökkäävä keskikenttäpelaaja tai hyökkääjä.

Halosen kasvattajaseura on Tornion Pallo -47, josta hän siirtyi Valkeakosken Hakan riveihin 18-vuotiaana. Valkeakoskella Halonen vietti kolme kautta, mutta ei pystynyt vakiinnuttamaan paikkaansa edustusjoukkueessa. Hän oli kuitenkin mukana voittamassa Suomen Cupia kaudella 2002. Halonen pelasi muutamia otteluita lainasopimuksella kasvattajaseurassaan TP-47:ssä peliajan puutteen johdosta. Hän oli myös mukana Suomen alle 19-vuotiaiden maajoukkueessa, joka pelasi EM-lopputurnauksessa 2001.

Halonen palasi kasvattajaseuraansa TP-47:ään, joka oli noussut kaudeksi 2004 Veikkausliigaan. Loukkaantumiset sekottivat kuitenkin hänen debyyttikauttaan pääsarjatasolla. Halonen pelasi kahden vuoden aikana yhdeksässä liigaottelussa. Alkupuolen kaudesta 2005 hän pelasi lainasopimuksella Ykkösen Oulun Luistinseurassa. 

Kaikkiaan kolmen Tornio-vuoden jälkeen Halonen siirtyi Kokkolaan, jossa hän on pelasi vuosina 2007–2013 niin GBK:ssa kuin KPV:ssäkin.  

## Lähteet
Jalkapallon naisten Aasian-mestaruuskilpailut

**Jalkapallon naisten Aasian-mestaruuskilpailut** on Aasian jalkapalloliittoon (Asian Football Confederation) kuuluvien jäsenmaiden mestaruuskilpailu naisten jalkapallossa. Mestaruuskilpailut on järjestetty vuodesta 1975. Menestynein maa on ollut Kiina.

## Mitalistit
C. J. Wilson

**Christopher John ”C. J.” Wilson** (s. 18. marraskuuta 1980 Newport Beach) on yhdysvaltalainen baseballpelaaja, joka pelaa syöttäjänä Los Angeles Angelsissa. Aikaisemmin hän syötti Texas Rangersissa vuodet 2005–2011.

## Texas Rangers
Wilson pelasi nuorena Santa Ana Junior Collegen baseballjoukkueessa, ja hänet valittiin vuoden 2000 parhaaksi pelaajaksi. Texas Rangersin kykyjenmetsästäjä Tim Fortugno kiinnitti huomiota Wilsoniin, ja kutsui tämän pelaamaan Pulaski Rangersiin, joka pelasi alimpaan aloittelijaliigaan kuuluvassa Appalachian Leaguessa. Wilson kuitenkin nousi jo viiden viikon kuluttua ylemmällä tasolla pelaavaan Savannah Sand Gnatsiin.

Vuonna 2002 Wilson nousi jälleen ylemmässä High-A -tasolla pelanneeseen Charlotte Rangersiin, ja edelleen AA-tasolla pelanneeseen Tulsa Drillersiin. Seuraavana vuonna Wilson pelasi AA-tason Frisco RoughRidersissa, mutta joutui keskeyttämään kauden leikkauksen takia. Wilsonin kuntoutuminen esti myös vuoden 2004 peleihin osallistumisen.

Wilson palasi kentälle vuoden 2005 kaudelle 18 kuukauden tauon jälkeen. Kauden aikana nostettiin ensimmäistä kertaa Major Leagueen Texas Rangersin riveihin. Loppukauden aikana Wilson pelasi yhteensä 24 peliä yhdellä voitolla, seitsemällä tappiolla ja 6,94 ERA:lla.

## Lähteet

## Aiheesta muualla
*C. J. Wilsonin viralliset sivut
Joseph Hasler

**Joseph Hasler** (22. huhtikuuta 1900 – 20. joulukuuta 1985) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 20. maaliskuuta 1926 ja nimitettiin sen piispaksi 16. huhtikuuta 1957. Piispaksi konsekroinnin suoritti 26. toukokuuta Gustavo Testa, jota avustivat Christian Caminada ja Franz von Streng.

Hasler osallistui Vatikaanin toiseen kirkolliskokoukseen. Hän jäi eläkkeelle 24. maaliskuuta 1976.

## Lähteet
Meksikon naisten jalkapallomaajoukkue

**Meksikon naisten jalkapallomaajoukkue** edustaa Meksikoa kansainvälisissä naisten turnauksissa. Meksiko pelaa kotipelinsä valko-vihreä-punaisessa asussa, vieraspelit puna-mustassa asussa. Joukkueen sijoitus FIFA-rankingissa on 26:s maaliskuussa 2019.

## Maailmanmestaruusturnaus

*1991 - * Karsiutui *
*1995 - * Karsiutui *
*1999 - * Lohkovaihe * &ndash; 3 tappiota
*2003 - * Karsiutui *
*2007 - * Karsiutui *
*2011 - * Lohkovaihe * &ndash; 2 tasapeliä ja 1 tappio
*2015 - * Lohkovaihe * &ndash; 1 tasapeli ja 2 tappiota
*2019 - * Karsiutui *

## Kesäolympialaiset

*1996 - *Karsiutui*
*2000 - *Karsiutui*
*2004 - *Puolivälierät*
*2008 - *Karsiutui*
*2012 - *Karsiutui*
*2016 - *Karsiutui*

## Pan American

* 1999 &ndash; **Hopeaa**
* 2003 &ndash; **Pronssia**
* 2011 &ndash; **Pronssia**

## Lähteet
Saihou Jagne

**Saihou Jagne** (s. 10. lokakuuta 1986 Banjul, Gambia) on ruotsalais-gambialainen jalkapallohyökkääjä, joka pelaa Veikkausliigajoukkue IFK Mariehamnissa.

## Lähteet
Simon Nurme

**Nils Simon Erik Nurme** (s. 24. marraskuuta 1982 Laxå, Ruotsi) on entinen ruotsalainen jalkapallomaalivahti.

Nurme edusti Veikkausliigassa pelannutta IFK Mariehamnia kausina 2012–2014.

## Lähteet
Endo-ekso-isomeria

***Endo-ekso-*** ja tähän läheisesti liittyvä **''syn-anti''-isomeria** (molemmat kirjoitetaan aina kursiivilla) ovat diastereomerian lajeja, joita on bisyklisillä ja sillanpäärakenteen omaavilla orgaanisilla yhdisteillä. Näiden yleinen kaava on bisyklo[x.y.z]alkaani, jossa x on yhdisteen pisimmän renkaan hiilten lukumäärä lukuun ottamatta sillänpäärakenteen kahta hiiltä. Hiilten numerointi aloitetaan toisesta sillanpäärakenteen hiilestä. Mikäli yhdisteessä on kaksi yhtä pitkää rengasta, joista toinen tai molemmat on substituoitu, aloitetaan hiilten numerointi siitä sillanpäärakenteen hiilestä, joka on lähimpänä suurimman prioriteetin ryhmää. Tästä edetään hiili toisensa jälkeen seuraavaksi pidempään tai suuremman prioriteetin hiileen.

Isomeeri on
**endo* silloin, kun substituentti on renkaassa x ja se on poispäin z renkaasta.
**ekso* silloin, kun substituentti on renkaassa x ja se on kohti z rengasta.
**syn* silloin, kun substituentti on renkaassa z ja se on poispäin x renkaasta.
**anti* silloin, kun substituentti on renkaassa z ja se on kohti x rengasta.

Kuva:2-endo-bromo-7-anti-fluoro-bicyclo(2.2.1)heptane.svg|2-*endo*-bromo-7-*anti*-fluoro-bisyklo[2.2.1]heptaani
Kuva:2-endo-bromo-7-syn-fluoro-bicyclo(2.2.1)heptane.svg|2-*endo*-bromo-7-*syn*-fluoro-bisyklo[2.2.1]heptaani
Kuva:2-exo-bromo-7-anti-fluoro-bicyclo(2.2.1)heptane.svg|2-*ekso*-bromo-7-*anti*-fluoro-bisyklo[2.2.1]heptaani
Kuva:2-exo-bromo-7-syn-fluoro-bicyclo(2.2.1)heptane.svg|2-*ekso*-bromo-7-*syn*-fluoro-bisyklo[2.2.1]heptaani

## Lähteet
Bounce Tales

**Bounce Tales** on Rovio Mobilen kehittämä vektoripohjainen tasohyppelypeli kännyköille. Pelissä pelaaja palloa ohjaten ratkoo ongelmia sekä väistelee vaaroja. Pelissä on kaksitoista kenttää sekä kolme bonuskenttää. Peli on seuraaja Nokian alkuperäiselle *[[KBounce]]*-pelille. Pelissä on käytössä kolme palloa: punainen superpallo, harmaa kivipallo (kykenee tuhoamaan esteitä ja uppoamaan nopeasti) sekä rantapallo (pystyy kellumaan vedessä sekä hyppimään korkealle).
## Lähteet
David Opoku

**David Osei Opoku** (s. 31. tammikuuta 1992 Accra, Ghana) on ghanalainen jalkapallohyökkääjä.

Opuku kävi Achimotan lukiota, jossa hänet valittiin vuoden 2009 urheilijaksi. Jalkapalloilun ohella hän teki koulun ennätykset 100 ja 200 metrin juoksuissa ja pelasi myös koripalloa, maahockeya ja krikettiä. Vuosina 2010–2011 hän opiskeli Yhdysvalloissa Santa Barbaran yliopistossa ja pelasi yliopistojalkapalloa UC Santa Barbara Gauchosissa. Kaudella 2010 hän pelasi 21 ottelussa ja teki kuusi maalia. Hänet valittiin Big West -konferenssin vuoden tulokkaaksi ja kakkostähdistökentälliseen. Hän on pelannut myös Chelsean akatemiassa.

Huhtikuussa 2012 Opuku teki yksivuotisen sopimuksen suomalaisen Myllykosken Pallon kanssa. Hän pelasi kaudella 2012 Veikkausliigassa 13 ottelua maaleitta.

Opoku on pelannut Ghanan alle 23-vuotiaiden maajoukkueessa.

## Lähteet
Aleksi Ristola

**Aleksi Ristola** (s. 6. marraskuuta 1989 Helsinki) on suomalainen jalkapalloilija, joka edustaa Ykkösliigassa pelaavaa Järvenpään Palloseuraa. Ristola on edustanut Veikkausliigassa kuutta eri seuraa, viimeksi Turun Palloseuraa kaudella 2018. Hän on pelannut Veikkausliigassa kaikkiaan 179 ottelua ja tehnyt niissä 33 maalia. Hän on pelipaikaltaan hyökkääjä, joka pelaa keskellä tai vasemmalla laidalla.

Ristola on Helsingin Palloseuran kasvatti. Hän pelasi juniorina myös Turun Palloseurassa, jossa voitti A-nuorten Suomenmestaruuden vuonna 2008. Hän siirtyi tammikuussa 2009 Atlantikseen. Kesäkuussa 2009 hän siirtyi lainalle HIFK:hon kahdeksi kuukaudeksi, mutta sopimus laajennettiin kauden 2009 loppuun saakka. Hän palasi Atlantikseen elokuussa 2009. Tammikuussa 2010 Ristola siirtyi PK-35 Vantaaseen, jossa hän kuului joukkueen kärkihyökkääjiin. Ristola oli joukkueen paras maalintekijä kaudella 2011, kunnes kausi katkesi polven sivusidevammaan.

Tammikuussa 2012 Ristola teki 1+2-vuotisen sopimuksen Turun Palloseuran kanssa. Hän oli liigacupin 2012 paras maalintekijä kuudella osumallaan FC Lahden Tommi Karin kanssa. Veikkausliiga-kaudella 2012 hän pelasi 32 ottelua ja teki niissä 11 maalia.

Kauden 2013 Ristola aloitti TPS:ssä mutta siirtyi syyskuun alussa FC Honkaan. TPS:ssä hän teki kauden aikana kolme Veikkausliiga-maalia.

Pelattuaan runsaat neljä vuotta FC Hongassa, MYPA:ssa, FC Lahdessa, PK-35:ssä ja HIFK:ssa Ristola palasi Turun Palloseuraan kaudeksi 2018.

## Lähteet

## Aiheesta muualla

*
Porilaisten marssi (maalaus)

**Porilaisten marssi** on Albert Edelfeltin guassimaalaus vuodelta 1892. Se on yksi tunnetuimmista suomalaisista historiamaalauksista. Maalauksen aiheena on J. L. Runebergin *[[Vänrikki Stoolin tarinat|Vänrikki Stoolin tarinoiden]]* toiseen osaan sisältyvä samanniminen runo, jonka innoittajana taas on Porilaisten marssina tunnettu musiikkikappale.

Maalaus kuvaa marssivia Porin rykmentin rumpalipoikia. Edelfelt maalasi *Porilaisten marssin* nopeasti parin päivän aikana 1892 voimakkaita kokemuksia herättäneen isänmaallisen konsertin jälkeen.

## Vastaanotto ja tulkintoja

*Porilaisten marssi* syntyi spontaanisti, ja se oli yksi syy, miksi Jac. Ahrenberg ehdotti Edelfeltille Runebergin *Vänrikki Stoolin tarinoiden* kuvittamista. Ahrenberg esitti loistopainoksen kustantamista Söderström & Co:n yhtiökokouksessa syksyllä 1894, jossa ideaa kannatettiin. Runebergin Suomen sodasta 1808–1809 kertovat isänmaalliset runot olivat innoittaneet Edelfeltiä piirtämään aiheesta jo lapsena, joten tehtävä oli mieluisa.

Historiamaalauksessa nuorta Edelfeltiä oli haluttu aiemmin ohjata nimenomaan Runebergin aiheisiin -  Taideyhdistyksen puheenjohtajan Estlanderin sanoin hänen tuli kuvata ”se sankarimaailma, jonka Runeberg oli tehnyt runoissaan kuolemattomaksi”. Toive toteutui kuitenkin laajemmin vasta kuvitustyön myötä. Kirjankuvitusta ei tosin pidetty yhtä huomionarvoisena kuin suuria öljymaalauksia, mutta 1890-luvulla suhtautuminen kuvittamiseen muuttui arvostavammaksi. 

Porilaisten marssissa on läsnä aikansa ajatusmaailmaa. Kuvitusten tulkintaan vaikutti tuolloin sortokausi. Aihe oli ajankohtainen ja Edefeltin kuusivuotisen kuvitustyön aikana se muuttui päivänpolttavammaksi. Helmikuun manifesti vuonna 1899 toi lisäpontta. Sortokauden herättämä vastarinta yleensäkin tukeutui juuri Runebergin runoihin.

Maalauksessa näkyy myös ajan rotu- ja kieliajattelu. Edelfelt ei ollut yhtä jyrkkä svekomaani kuin Gobineaun ajatuksista kiinnostunut Jac. Ahrenberg, vaikka ajatteli samansuuntaisesti. Sivistyskansana ruotsalaisten katsottiin siirtävän perinnettä ja kulttuuria. Suomalaisten ja suomenruotsalaisten välille oletettu ero näkyy taidehistorioitsija Ville Lukkarisen mukaan *Porilaisten marssissa*, jossa ruotsalainen nuorukainen johtaa päättäväisenä suomalaista poikaa, joka on passiivinen ja tunteileva. Vaikka tämä ei teoksesta suoraan ilmene, etualan tiukkailmeinen nuorukainen on tulkittu Suomen ruotsinkielisen väestön ja hänen vierellään marssiva rauhallinen poika suomenkielisen väestön vertauskuvaksi.

## Versiot
Vuonna 1892 valmistunut maalaus on Serlachius-museo Göstan kokoelmissa. Ateneumin kokoelmissa on teoksesta pienempi versio vuodelta 1897–1900.

## Muuta
Porin Itäpuistoon pystytettiin vuonna 1961 Kauko Räikkeen veistämä patsas *[[Porilaisten muistomerkki]]* (tunnetaan myös Rumpalipatsaana), joka jäljittelee Edelfeltin maalauksen hahmoja.

## Lähteet

## Kirjallisuutta
*
Kennedy Eriba

**Kennedy Okwe Eriba** (s. 21. joulukuuta 1990 Jos, Nigeria) on nigerialainen jalkapalloilija, pelipaikaltaan keskikenttäpelaaja.

Eriba edusti kotimaassaan Wikki Tourists -seuraa. Kausina 2012 ja 2013 hän edusti Suomen Veikkausliigassa Turun Palloseuraa. Hän pelasi Veikkausliigassa ensimmäisellä kaudellaan 23 ottelua, joissa hän teki yhden maalin kesäkuun lopulla Kuopion Palloseuraa vastaan, ja toisella kaudellaan 13 ottelua. Hän voitti Liigacupin 2012 ja pelasi kauden aikana yhdeksän liigacupin ottelua, joissa kuusi kertaa avauskokoonpanossa. Kausina 2014–2015 hän edusti latvialaista Jelgavaa ja kaudella 2016 lainasopimuksella liettualaista Stumbrasia.

Eriba pelasi Nigerian alle 17-vuotiaiden ja alle 20-vuotiaiden maajoukkueissa.

## Lähteet
Akil DeFreitas

**Akil DeFreitas** (s. 7. marraskuuta 1986 Port of Spain, Trinidad ja Tobago) on trinidadtobagolainen jalkapalloilija, pelipaikaltaan keskikenttäpelaaja. Hän edustaa Ykkösessä pelaavaa FC Jazzia. DeFreitas pelasi juniorivuotensa Yhdysvalloissa, minkä jälkeen hän on edustanut muun muassa Veikkausliigan FF Jaroa sekä Liettuan A Lygan FK Dainavaa.
Mildred Pierce (minisarja)

**Mildred Pierce** on viisiosainen minisarja, jonka esitys alkoi HBO-televisiokanavalla 27. maaliskuuta 2011. Sarja on sovitus James M. Cainin samannimisestä romaanista vuodelta 1941. Sarjan ohjasi Todd Haynes ja sen pääosia näyttelevät Kate Winslet, Guy Pearce, Evan Rachel Wood ja Melissa Leo.

Kyseessä on toinen sovitus romaanista. Edellinen on vuonna 1945 ensi-iltansa saanut film noir -elokuva *[[Mildred Pierce – amerikkalainen nainen]]*, jonka pääosasta Joan Crawford sai Oscar-palkinnon.

Suomessa sarjaa ensiesitettiin Yle TV1:llä tiistai-iltaisin 17.4.–15.5.2012 ja uudelleen perjantaisin 30.5.–4.7.2014.

## Näyttelijät

## Palkintoja
### [[Golden Globe]]
* 2012 – Paras naispääosa lyhytelokuvassa tai -sarjassa – Kate Winslet

### [[Primetime Emmy]]
* 2011 – Paras naispääosa minisarjassa tai televisioelokuvassa – Kate Winslet
* 2011 – Paras miessivuosa minisarjassa tai televisioelokuvassa – Guy Pearce
* 2011 – Paras casting minisarjassa, televisioelokuvassa tai erikoisjaksossa
* 2011 – Paras Art Direction minisarjassa tai televisioelokuvassa
* 2011 – Paras sävellys minisarjassa, televisioelokuvassa tai erikoisjaksossa

### [[Screen Actors Guild]]
* 2012 – Paras naisnäyttelijä televisioelokuvassa tai minisarjassa – Kate Winslet

### [[Satellite Awards]]
* 2011 – Paras televisioelokuva
* 2011 – Paras naisnäyttelijä minisarjassa tai televisioelokuvassa – Kate Winslet

## Lähteet

## Aiheesta muualla
* 
*
Danio Bolognini

**Danio Bolognini** (27. lokakuuta 1901 – 2. joulukuuta 1972) oli italialainen roomalaiskatolinen piispa. Hänet vihittiin papiksi 20. maaliskuuta 1926 ja nimitettiin Bolognan arkkihiippakunnan vihkipiispaksi sekä Sidonin titulaaripiispaksi 18. kesäkuuta 1946. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Nasalli Rocca di Corneliano, jota avustivat Ruggero Bovelli ja Ersilio Menzani.

Bolognini sai 25. marraskuuta 1952 nimityksen Cremonan piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.

## Lähteet
Karl Josef Romer

**Karl Josef Romer** (s. 8. heinäkuuta 1932) on sveitsiläissyntyinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin brasilialaisen São Sebastião do Rio de Janeiron arkkihiippakunnan vihkipiispaksi sekä Columnatan titulaaripiispaksi 24. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Eugênio de Araújo Sales, jota avustivat Joseph Hasler ja José Alberto Lopes de Castro Pinto.

13. huhtikuuta 2002 Romer sai nimityksen Paavillisen perheneuvoston sihteeriksi, jona hän toimi, kunnes jäi eläkkeelle 10. marraskuuta 2007.

## Lähteet
Liike pääkadulla

**Liike pääkadulla** (*Obchod na korze*) on tšekkoslovakialainen elokuva vuodelta 1965. Se voitti Tšekkoslovakian ensimmäisen Oscarin.

Elokuva sijoittuu toisen maailmansodan aikaan slovakialaiseen pikkukaupunkiin. Juutalaisella melkein kuurolla leskirouvalla on ompelutarvikeliike. Sitä tarjotaan köyhälle kirvesmiehelle. Leskirouva luulee miehen tulleen auttamaan häntä eikä valtaamaan kauppaa arjalaisille. Lopulta juutalaisvainot kiihtyvät ja kaupungin juutalaiset viedään tapettaviksi.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Lähteet
Otmar Mäder

**Otmar Mäder** (15. marraskuuta 1921 – 25. huhtikuuta 2003) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 22. maaliskuuta 1947 ja nimitettiin sen piispaksi 23. maaliskuuta 1976. Piispaksi konsekroinnin suoritti 2. toukokuuta Joseph Hasler, jota avustivat François-Nestor Adam ja Anton Hänggi.

Mäder jäi eläkkeelle 24. syyskuuta 1994.

## Lähteet
Genival Saraiva de França

**Genival Saraiva de França** (s. 3. huhtikuuta 1938) on brasilialainen roomalaiskatolinen piispa. Hänet vihittiin papiksi 1. tammikuuta 1965 ja nimitettiin Palmaresin hiippakunnan piispaksi 12. heinäkuuta 2000. Piispaksi vihkiminen seurasi 23. syyskuuta. Pääkonsekraattorina toimi Luís Gonzaga Fernandes, jota avustivat José Ivo Lorscheiter ja Acácio Rodrigues Alves.

## Lähteet
Tekstiiliopettajaliitto

**Tekstiiliopettajaliitto ry ** () on pedagoginen järjestö, joka on perustettu vuonna 1911. Liitto toimii ja valvoo edistäen tekstiiliopettajien ammatillisia, taloudellisia, yhteiskunnallisia ja koulutuksellisia etuja. Tekstiiliopettajaliitossa on 861 jäsentä. Liitto liittyi Akavan jäsenjärjestöksi vuonna 1963 ja Opettajien Ammattijärjestön ulkojäseneksi 1988.

## Tekstiiliopettaja-lehti
Liiton Tekstiiliopettaja-lehti ilmestyy neljä kertaa vuodessa. Lehdessä käsitellään käsityön ajankohtaisia asioita. Lehteä toimittaa toimitusneuvosto ja lehti on Aikakausmedian jäsen.

## Lähteet

## Aiheesta muualla
*Tekstiiliopettajaliiton kotisivut
*Tekstiiliopettaja-lehti
Markus Büchel (piispa)

**Markus Büchel** (s. 9. elokuuta 1949) on sveitsiläinen roomalaiskatolinen piispa. Hänet vihki papiksi Sankt Gallenin hiippakuntaan Joseph Hasler 3. huhtikuuta 1976. Hänet nimitettiin sen piispaksi 6. heinäkuuta 2006, ja piispaksi vihkiminen seurasi 17. syyskuuta. Pääkonsekraattorina toimi Ivo Fürer, jota avustivat Amédée Grab ja Kurt Koch.

## Lähteet
José Rodrigues de Souza

**José Rodrigues de Souza** (25. maaliskuuta 1926 – 9. syyskuuta 2012) oli brasilialainen roomalaiskatolinen piispa. Hänet vihittiin redemptoristien papiksi 27. joulukuuta 1950 ja nimitettiin Juazeiron hiippakunnan piispaksi 12. joulukuuta 1974. Piispaksi vihkiminen seurasi 9. helmikuuta 1975. Pääkonsekraattorina toimi Carmine Rocco, jota avustivat Antônio Ribeiro de Oliveira ja Juvenal Roriz.

Rodrigues de Souza jäi eläkkeelle 4. kesäkuuta 2003.

## Lähteet
Haukka (yhtye)

**Haukka** oli suomalainen rock-yhtye, joka vaikutti 1970-luvun lopussa ja 1980-luvun alussa. Yhtyeen tunnetuin kappale lienee 1980-luvun alun radiohitti, Pelle Miljoonan sanoittama ”Kukaan ei uskalla tietää”.

Yhtye perustettiin vuonna 1977 Kouvolassa, ja se voitti vuonna 1978 Rockin SM-kilpailun keskisarjan. Sitä kautta yhtye pääsi levyttämään Love Recordsille ja tutustumaan laajemmin suomalaisiin muusikkokollegoihinsa, muun muassa Se-yhtyeen Yariin, jonka kanssa tehtiin yhteistyötä. Myös Rockradiossa yhtyeeseen kiinnitettiin huomiota, ja he äänittivät sille muutamia kappaleita Jake Nymanin pyynnöstä ja Seppo Sillanpään tuottamana. 

## Kokoonpanot
### 1977–78
* Harri Louhensuo – kitara 
* Esa Pajunen – kitara ja laulu
* Juha Virta – rummut
*  Seppo Jarva – basso ja laulu

### 1978–1979
* Harri Louhensuo – kitara
* Esa Pajunen – kitara ja laulu
* Juha Virta – rummut
*  Seppo Jarva – basso ja laulu
* Seppo Helin – kosketinsoittimet

### 1979–81
* Harri Louhensuo – kitara
* Esa Pajunen – kitara ja laulu
* Seppo Jarva – laulu ja kosketinsoittimet
* Seppo Helin – kosketinsoittimet
* Juha Verona – basso
*  Jarmo Lundell – rummut
## Tuotanto
### Singlet

* Suomi-äiti sairastaa/Faija lähti Ruotsiin (1978)
* Kukaan ei uskalla tietää/Kotiin (1979)
* Kaikki ei oo kohdallaan/Piti tulla seikkailu (1980)

### Kokoelmalevyillä
*  Eri esittäjiä, Kymijokibeats 1965–1981 (1990), kappale "Kukaan ei uskalla tietää"  
* Eri esittäjiä, Kymijokibeats II 1965–1991 (1991)), kappale "Kukaan ei uskalla tietää"  
* Eri esittäjiä Anna mulle lovee (2004), kappale "Suomi-äiti sairastaa"

## Lähteet
* Kalevi Kullasvaara, Haukka
Mika Kankaanpää

**Mika Kankaanpää** (s. 1. huhtikuuta 1967 Nokia) on suomalainen uransa päättänyt koripalloilija.

## Ura
Kankaanpää on Nokian Palloseuran kasvatti, ja hän aloitti pääsarjauransa kaudella 1985–1986 Tampereen Pyrinnön joukkueessa. Hän pelasi seurassa kaksi kautta ennen siirtymistään Forssan Koripoikiin. Kankaanpää pelasi tämän jälkeen vuodet 1991–1999 Uudenkaupungin Urheilijoissa ja Korihaissa. Hän saavutti Uudessakaupungissa SM-hopeaa vuonna 1995, SM-pronssia vuonna 1992 ja Suomen cupin hopeaa vuonna 1995.

Kankaanpää pelasi 21 juniorimaaottelua ja teki näissä keskimäärin 11,5 pistettä. Vuonna 1987 hän pelasi myös kolme ottelua miesten maajoukkueessa Viroa vastaan.

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 500 syöttöä saavuttaneista Korisliiga-pelaajista
* Luettelo 500 pallonriistoa saavuttaneista Korisliiga-pelaajista

## Lähteet
Ivo Fürer

**Ivo Fürer** (20. huhtikuuta 1930 – 12. heinäkuuta 2022) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 3. huhtikuuta 1954 ja nimitettiin sen piispaksi 28. maaliskuuta 1995. Piispaksi vihkiminen seurasi 5. kesäkuuta. Pääkonsekraattorina toimi Otmar Mäder, jota avustivat Henri Salina ja Karl Lehmann.

Fürer jäi eläkkeelle 16. lokakuuta 2005.

## Lähteet
Francesco Pieri

**Francesco Pieri** (3. kesäkuuta 1902 Acquapendente – 15. toukokuuta 1961) oli italialainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Orvieton hiippakunnan koadjuuttoripiispaksi sekä Germa in Galatian titulaaripiispaksi 2. tammikuuta 1941. Piispaksi vihkiminen seurasi 26. tammikuuta. Pääkonsekraattorina toimi Raffaele Carlo Rossi, jota avustivat Luigi Traglia ja Giuseppe Pronti.

Pieristä tuli 6. joulukuuta 1941 Orvieton piispa, jona hän toimi, kunnes kuoli 58-vuotiaana virassa.

## Lähteet
Bésame Mucho

**Bésame Mucho** on alkujaan espanjankielinen laulu vuodelta 1940, jonka on tehnyt meksikolainen lauluntekijä Consuelo Velázquez. Laulun levytti ensimmäisenä Emilio Tuero, mutta Lucho Gatican version myötä se tuli laajemmin tunnetuksi.

Bésame Mucho on yksi maailman eniten levytetyistä kappaleista. Esimerkiksi The Beatles versioi sitä useaan otteeseen sekä konserteissa että studiossa. Pedro Infante esitti laulun englanniksi elokuvassa *A Toda Maquina* vuodelta 1951; sittemmin kappale on sisältynyt lukuisten elokuvien soundtrackiin. Suomenkieliset sanat lauluun on tehnyt Kari Tuomisaari. Sitä aikaisemman suomenkielisen levytyksen sanoittaja on tuntematon.

## Lähteet
Sergio Otoniel Contreras Navia

**Sergio Otoniel Contreras Navia** (27. huhtikuuta 1926 Valparaíso – 5. tammikuuta 2019) oli chileläinen roomalaiskatolinen piispa. Hänet vihittiin papiksi Valparaíson hiippakuntaan 21. syyskuuta 1957 ja nimitettiin San Carlos de Ancudin hiippakunnan piispaksi 21. marraskuuta 1966. Piispaksi vihkiminen seurasi 27. joulukuuta. Pääkonsekraattorina toimi Emilio Tagle Covarrubias, jota avustivat José Manuel Santos Ascarza ja Gabriel Larraín Valdivieso. Contreras Navia asetettiin virkaansa 14. tammikuuta 1967.

Contreras Navia sai 25. tammikuuta 1974 nimityksen Concepciónin (Santissima Concezionen) arkkihiippakunnan vihkipiispaksi ja Semtan titulaaripiispaksi. Hänet nimitettiin 23. joulukuuta 1977 ja asetettiin 15. tammikuuta 1978 Temucon piispaksi. Hän sai 29. huhtikuuta 1995 lisäksi nimityksen Valdivian hiippakunnan apostoliseksi hallitsijaksi, jona hän toimi, kunnes erosi 8. syyskuuta 1996.

Contreras Navia jatkoi toimintaansa Temucon piispana, kunnes jäi eläkkeelle 21. syyskuuta 2001.

## Lähteet
Yolanda Mérida

**Yolanda Mérida** (20. elokuuta 1929 – 11. huhtikuuta 2012) oli meksikolainen näyttelijä. Hän näytteli teatterissa ja televisiossa.

Mérida, alkujaan **Yolanda Noemí Alpuche Morales**, syntyi Méridan kaupungissa Meksikossa. Hän valitsi taiteilijanimensä Yolanda Mérida syntymäkaupunkinsa mukaan. Hän meni naimisiin espanjalaisen Manuel Pérez Ferreiron kanssa, ja heillä oli kaksi lasta.

Mérida aloitti näyttelemisen vuonna 1951 näytelmässä *Los empeños de una casa*. Myöhemmin hän esiintyi saippuaoopperoissa ja telenoveloissa.

Mérida kuoli 82-vuotiaana 11. huhtikuuta 2012.

## Lähteet

## Aiheesta muualla
* Yolanda Mérida Internet Movie Databasessa
Sidney Matthew Metzger

**Sidney Matthew Metzger** (11. heinäkuuta 1902 – 12. huhtikuuta 1986) oli yhdysvaltalainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Santa Fen arkkihiippakunnan vihkipiispaksi sekä Birthan titulaaripiispaksi 5. tammikuuta 1940. Piispaksi vihkiminen seurasi 10. huhtikuuta. Pääkonsekraattorina toimi Arthur Jerome Drossaerts, jota avustivat Rudolph Aloysius Gerken ja Mariano Simon Garriga.

Metzger sai 26. joulukuuta 1941 nimityksen El Pason koadjuuttoripiispaksi, ja 29. marraskuuta 1942 hänestä tuli sen piispa. Hän osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 17. maaliskuuta 1978.

## Lähteet
Brill Building

**Brill Building**, alun perin **Alan E. Lefcourt Building**, on vuonna 1931 rakennettu toimistorakennus New Yorkin Manhattanilla, osoitteessa 1619 Broadway. 1940-luvulta lähtien Brill Building on toiminut tärkeänä musiikkiteollisuuden keskuksena. Art deco -tyylisen rakennuksen suunnitteli arkkitehti Victor Bark Jr.

## Lähteet
*
Cy Coleman

**Cy Coleman**, oik. **Seymour Kaufman** (14. kesäkuuta 1929 New York – 18. marraskuuta 2004 New York) oli yhdysvaltalainen säveltäjä ja pianisti. Hän opiskeli New York School of Musicissa ja perusti vuonna 1948 jazztrion ollessaan vielä opiskelemassa. Frank Sinatra nauhoitti 1950-luvulla Colemanin sävellykset ”Try to Change Me Now” ja ”Witchcraft”, mikä toi nuorelle säveltäjälle julkisuutta. Vuonna 1953 Coleman ja sanoittaja Carolyn Leigh tekivät kappaleita revyyhyn *John Murray Anderson’s Almanac*. Tony Bennett nauhoitti hänen laulunsa ”Firefly” vuonna 1958.

Colemanin ensimmäinen huomattava menestys oli vuoden 1960 Broadway-musikaali *Wildcat*, jossa Lucille Ball esiintyi ensimmäisessä pääroolissaan. Vuonna 1962 Sid Caesar esiintyi hänen musikaalissaan *Little Me*. Vuoden 1966 näytelmän *Sweet Charity* hän kirjoitti yhdessä Dorothy Fieldsin kanssa. 1970-luvulla Coleman kirjoitti musiikkia muun muassa musikaaleihin *Seesaw* (1973), *I Love My Wife* (1977) ja *On the Twentieth Century* (1978). Vuoden 1980 näytelmässä *Barnum* säveltäjä toimi ensimmäistä kertaa myös tuottajana.

Vuonna 1974 Coleman voitti kaksi Emmy-palkintoa Robert Wellsin kanssa tehdyllä Shirley MacLainesta kertovalla tv-ohjelmalla *If My Friends Could See Me Now*. Kaksi vuotta myöhemmin sekä Coleman että MacLaine palkittiin Emmyillä tv-musikaalista *Gypsy in My Soul*. Coleman voitti kaksi Tony-palkintoa musikaaleista *City of Angels* (1990) ja *The Will Rogers Follies* (1991). Jälkimmäisen näytelmän musiikista tehty albumi toi Colemanille lisäksi Grammy-palkinnot sekä säveltäjänä että albumin tuottajana.

Cy Coleman kuoli New Yorkissa vuonna 2004.

## Lähteet
Osijek-Baranja

**Osijek-Baranja** (*Osječko-baranjska županija*) on piirikunta Itä-Kroatiassa Slavonian suuralueella. Piirikunnan keskus on Osijek. Muita kaupunkeja piirikunnassa ovat Đakovo, Našice, Valpovo, Belišće ja Beli Manastir.

Piirikunnassa asui vuoden 2018 arvion mukaan 275&nbsp;056 asukasta. Vuosina 2011–2018 väkiluku laski 9,8 prosenttia. Osijek-Baranjan pinta-ala on 4&nbsp;155 neliökilometriä.

## Lähteet

## Aiheesta muualla

*Piirikunnan kotisivut
Dani Hatakka

**Dani Hatakka** (s. 12. maaliskuuta 1994 Espoo) on suomalainen uransa lopettanut jalkapalloilija, joka edusti urallaan pisimpään Veikkausliigassa pelaavaa FC Honkaa. Hänen pelipaikkansa oli keskuspuolustaja tai oikea laitapuolustaja.

Hatakka pelasi alkukauden 2013 lainasopimuksella AC Oulussa.. Kaudella 2014 hän vakiinnutti paikkansa FC Hongan avauskokoonpanossa, pelaten 24 ottelua Veikkausliigassa. Lokakuussa 2014 Hatakka valittiin Veikkausliigan kuukauden joukkueeseen.

Hatakka pelasi FC Hongan -93–akatemiajoukkueessa, joka pääsi vuonna 2007 ensimmäisenä suomalaisena joukkueena jatkoon Euroopan lohkosta ja pelasi Nike Premier Cupissa Manchesterissa sijoittumalla 11. sijalle. Hän oli mukana voittamassa 18-vuotiaiden Valentin Granatkin -turnausta Pietarissa vuonna 2011. Hatakka on edustanut Suomen nuorisomaajoukkueita eri ikäluokissa yli 30 kertaa. Hän pelasi ensimmäisen U21-maaottelunsa maaliskuussa 2013 Unkaria vastaan. Marraskuussa 2012 Hatakka kävi testileirillä Udinesessa. Tammikuussa 2016 hän siirtyi Norjan pääsarjassa pelanneen SK Brannin riveihin kolmivuotisella sopimuksella.

## Lähteet
Schuyler Grant

**Schuyler Grant** (s. 1971) on näyttelijä, joka näytteli Anna Shirleyn parasta ystävää Diana Barrya vuoden 1985 *Anna ystävämme* -televisiosarjassa.

## Lähteet

## Aiheesta muualla
*
N’Gourti

**N’Gourti** on maalaiskunta ja sen keskuskylä Nigerin Diffan alueen N’Guigmin departementissa. Se sijaitsee Sahelin ja Saharan reuna-alueella 135 kilometriä N’Guigmista pohjoiseen. Kunnassa on 28&nbsp;800 asukasta (vuonna 2010, arvio).

N’Gourtin kuntaan kuuluu 23 hallintokylää, yksi perinteinen kylä, 16 pikkukylää, 21 leiriä ja 118 juomapaikkaa. Sen pinta-ala on 98&nbsp;000 neliökilometriä. Asukkaat ovat daza- ja teda-heimoihin kuuluvia tubuja, seudulle 1800-luvulta lähtien muuttaneita arabeja sekä fulbeja. Keskuskylässä asuu lisäksi hausoja ja djermoja. Siellä on myös Nigerin armeijan varuskunta.

Seudun tärkeimmät elinkeinot ovat paimentolaisuuteen perustuva kamelinkasvatus sekä Saharan poikki suuntautuva kaupankäynti. Vuosikausia jatkuneen kuivuuden vuoksi monet ovat joutuneet etsimään elantoa muualta. Kunnan arvioitu väkiluku on runsaassa kymmenessä vuodessa pienentynyt neljällä tuhannella.

## Lähteet
Phillip Island Grand Prix Circuit

**Phillip Island Grand Prix Circuit** on moottorirata Ventnorissa Phillip Islandin saarella Bass Coast Shiressa Australiassa.

## Historia
Ensimmäinen katurata avattiin 31. maaliskuuta 1928. Katuradan päällysteenä oli sora. Katurata oli eripituinen eri luokille. Vuonna 1936 avattiin uusi katurata joka oli paljon lyhyempi kuin alkuperäinen rata.

Nykymuotoinen moottorirata avattiin 15. joulukuuta 1956. Radan pinnoite oli alkuaikoina huono, joten rata jouduttiin sulkemaan aika-ajoin, kunnes löydettiin rahoitus pinnoitteen uusimiseen. Rata asfaltoitiin vuonna 1988. Omistajayhtiö Linfoxin rahoituksella rataa uudistettiin vuoden 2006 remontissa useilla miljoonilla dollareilla, rataprofiilin säilyessä ennallaan.

Radalla on vuodesta 1989 alkaen ajettu vuosittain MotoGP-osakilpailu. Ensimmäisen kilpailun voitti Australian oma MotoGP-legenda Wayne Gardner. Seuraavasta vuodesta alkaen radalla on ajettu vuosittain myös Superbiken MM-sarjaa.

## Lähteet
*Yamaha Finance Australian Round WorldSBK.com 
*Australian Motorcycle Grand Prix MotoGP.com 

### Viitteet

## Aiheesta muualla
Bilman hiekka-aavikko

**Bilman hiekka-aavikko** () on Saharan autiomaahan kuuluva hiekka-aavikko Nigerin itäosassa. Se ulottuu pohjoisessa Kawarin eteläkärjestä Bilmasta Agademin seudulle etelässä. Lännessä Bilman hiekka-aavikko rajoittuu Fachin seudulla Ténéréen ja idässä Tšadiin.

Aavikko koostuu koillis-lounaissuuntaisista korkeista hiekkadyyneistä. Se on yksi Saharan vaikeakulkuisimmista alueista. Bilman hiekka-aavikon läpi kulki 1800-luvulle saakka tärkeä Fezzanin, Kawarin ja Kanem-Bornun välinen karavaanikaupan reitti. Nykyään Bilman, Zoo Baban, Dibellan ja Agademin keitaiden kautta kulkee pieniä kamelikaravaaneja sekä maastoautoilla liikkuvia matkailijoita.
Mats Rosseli Olsen

**Mats Rosseli Olsen** (s. 29. huhtikuuta 1991 Oslo, Norja) on norjalainen jääkiekkoilija. Hän on pelipaikaltaan vasen laitahyökkääjä.

## Ura
### Seuraura
Rosseli Olsenin kasvattajaseura on Furuset I.F., jonka kakkosjoukkueessa hän pelasi ensimmäiset miesten pelinsä jo 16-vuotiaana kaudella 2007–2008 Norjan I-divisioonassa. Kaudeksi 2008–2009 17-vuotias Rosseli Olsen nousi Furusetin GET-ligaen -joukkueeseen, jossa tulokaskausi toi 44 runkosarjaottelussa tehot 10+10=20. Ne riittivät joukkueen sisäisen piste- ja maalipörssin toiseen sijaan. Hänen edellään oli molemmissa vain Marius Mathisrud. Furuset putosi kauden päätteeksi kuitenkin I-divisioonaan.

Furusetin pudottua I-divisioonaan Rosseli Olsenin pääsarjaura jatkui kaudella 2009–2010 Vålerenga IF:n riveissä. Ensimmäinen kausi toi siellä runkosarjassa kahdeksan tehopistettä ja hän voitti kauden päätteeksi hopeaa. Seuraavalla kaudella 2010–2011 Rosseli Olsen teki runkosarjassa 23 tehopistettä. Kaudella 2011–2012 hän teki GET-liigassa läpimurtonsa tekemällä 35 runkosarjaottelussa tehot 17+20=37. Siirtorajan kynnyksellä, tammikuussa 2012 Rosseli Olsen siirtyi Elitserien-joukkue Frölunda HC:hen kevääseen 2+1-vuotisella sopimuksella. Maaliskuussa 2013 joukkue käytti hänen sopimuksessaan olleen option ja teki vuoden mittaisen jatkosopimuksen Rosseli Olsenin kanssa. Saman vuoden marraskuussa sitä jatkettiin kahdella vuodella kevääseen 2016 saakka.

Kaudella 2014–2015 Rosseli Olsen voitti Mestarien liigan hopeaa. Kaudella 2015–2016 hän voitti CHL:n mestaruuden. Rosseli Olsen voitti kauden päätteeksi myös Ruotsin-mestaruuden. Tammikuussa 2016 hän teki Frölundan kanssa kaksivuotisen jatkosopimuksen. Kaudella 2016–2017 Rosseli Olsen voitti CHL:n mestaruuden. Joulukuussa 2017 hän teki joukkueen kanssa kolmivuotisen jatkosopimuksen. Rosseli Olsen voitti kaudella 2018–2019 sekä Ruotsin-mestaruuden että CHL:n mestaruuden. Seuraavalla kaudella hän voitti jo neljännen CHL:n mestaruuden.

### Maajoukkueura
Rosseli Olsen pelasi alle 20-vuotiaiden MM-kilpailuissa vuosina 2009, 2010 ja 2011. Vuoden 2009 turnaus päättyi I-divisioonan B-lohkon pronssiin ja vuoden 2010 turnaus B-lohkon kultaan sekä sarjanousuun. Rosseli Olsen voitti I-divisioonan B-lohkon kultaa myös alle 18-vuotiaiden MM-kilpailuissa vuonna 2008. Vuoden 2009 pääsarjaturnauksessa hän oli tehoilla 1+5=6 Norjan paras pistemies ja syöttäjä.

Rosseli Olsen edusti Norjaa Sotšin olympiakisoissa 2014, Pyeongchangin olympiakisoissa 2018 sekä jälkimmäisen turnauksen karsinnoissa. Hän pelasi myös MM-kilpailuissa vuosina 2012, 2013, 2015, 2016, 2017, 2019, 2021 ja 2022. Yhteensä Rosseli Olsen on pelannut 117 maaottelua tehopistein 11+36=47. Hän debytoi A-maajoukkueessa 19-vuotiaana kaudella 2010–2011.

## Pelityyli
Elite Prospects -sivuston Erik K. Pirin mukaan Rosseli Olsen on nopea laitahyökkääjä, jolla on hyvät kädet ja hyökkäyspään vaistot. Hän ei ole kovin isokokoinen, mutta tykkää pelata varsin röyhkeästi ja ärsyttää vastustajia. Rosseli Olsen on myös aktiivinen karvaaja ja käyttökelpoinen alivoimapelaaja.

## Tilastot

## Lähteet
*
*
*

### Viitteet
Lipps Inc

**Lipps Inc** oli yhdysvaltalainen yhtye, jonka tunnetuimmat kappaleet ovat *[[Funkytown]]* (1980) ja *Designer Music* (1981). Yhtyeen loi Yhdysvaltain Minnesotan Minneapolisissa Steven Greenberg, joka sävelsi ja tuotti kaikki yhtyeen kappaleet. Hän myös soitti useita instrumentteja. Vokalistina ja saksofonistina toimi Cynthia Johnson, ja loput yhtyeestä muodostivat vaihtuvat studiomuusikot.

Yhtye julkaisi debyyttialbuminsa *Mouth to Mouth* vuonna 1980. Tältä albumilta otettu single *Funkytown* pysyi Yhdysvalloissa neljä viikkoa listaykkösenä sekä Billboard Hot 100 että Hot Dance Music/Club Play -listoilla. Se saavutti platinalevyn rajan. Isossa-Britanniassa se ylsi listakakkoseksi ja oli hitti myös muualla maailmassa. Myöhemmät julkaisut eivät enää kyenneet saavuttamaan yhtä suurta menestystä, vaikkakin useasta niistä tuli hittejä 1980-luvun kuluessa.

## Diskografia
### Albumit
*1979: *Mouth to Mouth*
*1980: *Pucker Up*
*1981: *Designer Music*
*1982: *4*
*1985: *Hit The Deck/Does Anybody Know Me*

#### Kokoelmalevyt
*1992: *Funkyworld: The Best of Lipps, Inc.*, Island Records
*2003: *Funkytown*, Universal Music Enterprises

### Singlet
*1979: "Rock It"
*1980: "Funkytown"
*1980: "Designer Music"
*1981: "All Night Dancing"
*1981: "How Long"
*1981: "Jazzy"
*1981: "There They Are"
*1982: "Tight Pair"
*1982: "Addicted To The Night"
*1983: "Hold Me Down"
*1983: "Choir Practice"
*1983: "Hit The Deck"
*1984: "Does Anybody Know"
*1985: "Power"
*1985: "Gossip Song"

## Lähteet

## Aiheesta muualla
*Kotisivut
Lusail International Circuit

**Lusail International Circuit** (myös **Losail International Circuit**; ) on moottorirata Al-Dayyanin kunnassa Qatarissa.

## Historia
Lusail International Circuit valmistui vuonna 2004, josta lähtien radalla on järjestetty vuosittain MotoGP-osakilpailu. Vuonna 2007 radalle asennettiin valaistus iltakisoja varten. MotoGP-historian ensimmäinen iltakilpailu oli vuoden 2008 Qatarin Grand Prix. Vuodesta 2007 lähtien Qatarin osakilpailu on myös aloittanut MotoGP-kauden.

Helmikuussa 2009 radalla järjestettiin Aasian GP2-sarjan iltakilpailu, joka korvasi sarjan joulukuussa tulvien vuoksi peruutetun Dubai Autodromen toisen kilpailun. Pitkän kisan voittajaksi selviytyi saksalainen Nico Hülkenberg, kun lyhyemmän sprinttikilpailun voitti meksikolainen Sergio Pérez.

Syyskuussa 2021 vahvistettiin, että radalla ajetaan Formula 1 -sarjan osakilpailu Qatarin Grand Prix kaudella  ja sopimus on 11-vuotinen.

## Voittajat
### Formula 1

### FIA WEC

### WTCC

### Aasian GP2

### Speedcar Series

## Lähteet
*Lusail International Circuit Formula1.com 
*WTCC Race of Qatar fiawtcc.com 
*Commercial Bank Grand Prix of Qatar MotoGP.com 
*Round 13 - Gaerne Qatar Round WorldSBK.com 

### Viitteet
Barnett Newman

**Barnett Newman** (synt. *Baruch Newman*, 29. tammikuuta 1905 New York, Yhdysvallat – 3. heinäkuuta 1970 New York) oli yhdysvaltalainen taidemaalari ja kuvanveistäjä, jota pidetään eräänä abstraktin maalaustaiteen merkittävimmistä edustajista kotimaassaan toisen maailmansodan jälkeen. Newmanille tunnusomaista ovat pelkistetyt maalaukset, joissa usein ohut pystysuora viiva lävistää laajan, yksivärisen kuvapinnan. 

## Tausta
Baruch Newman syntyi puolalaiseen maahanmuuttajaperheeseen New Yorkissa. Hän opiskeli Art Students League of New Yorkissa vuosina 1922–1926 sekä City College of New Yorkissa, josta hän valmistui 1927. Työskenneltyään aluksi isänsä vaateliikkeessä, hän alkoi vähitellen päätoimiseksi taidemaalariksi 1930-luvulla.

## Ura
Newman oli yksi Subject of the Artist -taidekoulun perustajista yhdessä William Baziotesin, Robert Motherwellin ja Mark Rothkon kanssa. Koulu aloitti toimintansa vuonna 1948 pitäen avoimia luentoja ja kokoontumisia muille taiteilijoille.

Newman kehitti mystisen abstraktien tyyliä 1940-luvulla ja hänen läpimurtonaan pidetään maalausta *[[Onement I]]* vuodelta 1948. Maalauksessa oranssi viiva lävistää pystysuorassa tummanpunaisen kuvapinnan. Tästä geometrisesta tyylistä tulikin Newmanin tavaramerkki. Newmanin ensimmäinen oma taidenäyttely New Yorkissa vuonna 1950 herätti jopa vihamielisyyttä, eikä hänen taidettaan aina ymmärretty. 1950-luvun lopulla ja 1960-luvulla Newmanin työt alkoivat kuitenkin vaikuttaa muihinkin taiteilijoihin, kuten Ad Reinhardtin, Clyffort Stillin, Frank Stellan sekä Larry Poonsin tuotantoon. Lopullisesti Newmanin maineen vahvisti 14 maalauksen sarja, *[[Stations of the Cross]]* (1966), joka on esillä New Yorkin Solomon R. Guggenheim -museossa.

## Lähteet

## Aiheesta muualla
Certina

**Certina Kurth Frères SA** (puhekielessä **Certina**) on sveitsiläinen kellojen valmistaja. Adolf ja Alfred Kurthin perustivat Certinan 1888 ja se kuuluu nykyisin Swatch Groupiin. 

## Historia
Veljekset Adolf ja Alfred Kurth avasivat 1888 koneisto- ja varaosatehtaan Grencheniin Sveitsiin. Vuonna 1906 he alkoivat tuottaa kokonaisia kelloja nimellä **Grana**. Vuonna 1939 valmistajan nimeksi vaihtui Certina. Ensimmäisen automaattikoneiston, KF 360, tuotanto alkoi vuonna 1947. Neljä vuotta tämän jälkeen Certinan ensimmäinen roottorimallinen automaatti tuli tuotantoon. Vuonna 1954 Certina alkoi toimittaa automaattikoneistojaan yhdysvaltalaiselle Hamilton Watch Company -kellovalmistajalle.

Vuonna 1983 Certina liittyi Swatch Groupiin.

## Lähteet

## Aiheesta muualla

*Certinan kotisivut
Newport News

**Newport News** on kaupunki Virginian osavaltion kaakkoisosassa Yhdysvalloissa. Hallinnollisesti Newport News on niin sanottu itsenäinen kaupunki eikä siis kuulu mihinkään piirikuntaan. Se sijaitsee Hampton Roads -satama-alueen pohjoispuolella, James River -joen suulla. Yhdessä Portsmouthin, Hamptonin ja Norfolkin kanssa se muodostaa Hampton Roadsin sataman. Kaupungissa sijaitsee myös suurtelakka, sekä merkittävää metalli- ja muutakin teollisuutta. 

## Historia
Kaupungin perusti Daniel Gookin, joka toi alueelle 50 uudisasukasta Irlannista vuonna 1621. Newport News -nimen alkuperä on epäselvä, mutta se liitetään perinteisesti kapteeni Christopher Newportiin, joka teki viisi tutkimusmatkaa Jamestowniin 1606–1612, sekä Sir William Newceen, joka saapui Irlannista 1621.

Kaupungin kehitys pääsi vauhtiin 1870, jolloin paikka valittiin Chesapeake–Ohio-rautatien hiilisatamaksi. Satama aloitti 1882 ja sen menestys varmistui Newport News Shipbuilding and Dry Dock Company -telakan perustamisen myötä 1886. Telakka on eräs maailman suurimmista ja se on tuottanut muun muassa loistoristeilijät *America* ja *United States*, lentotukialukset *Forrestal* ja *Enterprise* sekä ydinsukellusveneitä. Satamalla oli tärkeä rooli myös molempien maailmansotien logistiikassa.

Kaupunki itsenäistyi Warwickin piirikunnasta 1952. Samana vuonna Warwickin piirikunnasta tuli Warwick-niminen kaupunki, joka yhdistyi jälleen Newport Newsin kaupunkiin vuonna 1958.

## Elinkeinoelämä
Satamansa lisäksi kaupungissa on useita teollisuuslaitoksia, esimerkiksi tekstiili-, paperi-, ilmailu-, elektroniikka- sekä kemianteollisuutta.

## Kulttuuri
Kaupungissa sijaitsee Virginian sotamuseo (*Virginia War Museum*) ja Virginia Living Museum, jossa on suuri akvaario ja planetaario. Christopher Newport University -yliopisto perustettiin vuonna 1960.

## Lähteet

## Aiheesta muualla
Martin Marinčin

**Martin Marinčin** (s. 18. helmikuuta 1992 Košice, Tšekkoslovakia) on slovakialainen jääkiekkopuolustaja, joka pelaa Tšekin Extraliga-joukkue HC Ocelaři Třinecissä. Marincin on Edmonton Oilersin varaus vuodelta 2010.

Marinčin pelasi kauden 2011–2012 vielä lähinnä WHL:ssä joukkueinaan Prince George Cougars ja Regina Pats.

Tammikuussa 2020 Marincin teki vuoden jatkosopimuksen Maple Leafsin kanssa.

## Lähteet
*
*

### Viitteet
Tissot

**Tissot** on sveitsiläinen luksuskellojen valmistaja, jonka perusti Charles-Félicien Tissot ja hänen poikansa Charles-Émile Tissot Le Loclessa vuonna 1853. Tissot kuuluu nykyisin Swatch Groupiin.

## Historia
Tissot alkoi valmistaa kelloja Le Loclen kaupungissa vuonna 1853. Vuosien 1860 ja 1875 välillä yritys teki myös mm. kellosepän työkaluja, avaimia, medaljonkeja, solmioneuloja ja jopa partakoneen teriä. Merkistä tuli nopeasti tunnettu kronografeistaan, jotka tulivat markkinoille vuonna 1883. Tissot oli ensimmäinen yritys, joka aloitti taskukellojen massatuotannon. Vuonna 1930 Tissot valmisti myös ensimmäisenä kellon, johon maan magneettikentät eivät vaikuttaneet. Tissot oli ensimmäinen valmistaja, joka valmisti rannekelloja muovista (IDEA 2001 vuonna 1971), kivestä (graniittikello vuonna 1985), helmiäisestä (helmiäiskello vuonna 1987) ja puusta (puukello vuonna 1988).

Tissot on kuulunut Swatch Groupiin vuodesta 1983. 

## Virallinen ajanottaja
Tissot on ollut virallinen ajanottaja vuosia monissa suurissa urheilutapahtumissa, muun muassa Moto GP:n, FIM Superbiken, FIBAn, AFL:n, CBA:n, pyöräilyn ja miekkailun kilpailuissa. 

## Tissot kellomallisto

*Racing Touch
*Sailing T-Touch
*SeaTouch
*T-Touch Expert
*T-Touch
*T-Touch II
*T-Race MotoGP
*T-Race
*T-Navigator 3000
*T-Sport
*T-One
*Quadrato
*TXL & TXS
*PRS 516
*PRS 200
*PRC 200 Chronograph
*PRC 200
*PRC 100
*PR 100
*PR 50
*Bascule
*Six-T
*T-Wave
*Ice-T
*Equi-T
*Diver Seastar Automatic 1000
*Seastar 660
*Seastar 7
*Seastar 2
*Bellflhour
*Flower Power
*V8
*Cocktail
*Le Locle
*Heritage
*T-Lord
*LOVE T-TOUCH
*Stylist BB
*High-T
*Visodate

## Lähteet

## Aiheesta muualla
* Tissot’n viralliset kotisivut
* Taustatietoa Tissot’sta
* http://www.t-touch.com/